**ҚАЗАҚСТАН РЕСПУБЛИКАСЫ ОҚУ-АҒАРТУ МИНИСТРЛІГІ**

**МЕКТЕПКЕ ДЕЙІНГІ ҰЙЫМНЫҢ**

**ПЕДАГОГ-ПСИХОЛОГЫНЫҢ**

**ЖҰМЫСЫН ҰЙЫМДАСТЫРУ БОЙЫНША**

**ТҮСІНДІРМЕ ЖҰМЫСТАРЫ**

г. Астана, 2025

**Мазмұны**

|  |  |  |
| --- | --- | --- |
| 1. | Кіріспе ..................................................................................................... | 4 |
| 2. | Мектепке дейінгі ұйымның педагог-психологының қызметін  ұйымдастыру | 5 |
| 3. | Мектепке дейінгі ұйымның педагог-психологының еңбек  тәртібін реттеу бойынша ұсынымдар..................................................... | 10 |
| 4. | Қорытынды............................................................................................... | 11 |
| 5. | Әдебиеттер тізімі...................................................................................... | 12 |

**Кіріспе**

Педагог – педагогтік немесе тиісті бейіні бойынша өзге де кәсіптік білімі бар және білім алушыларды және (немесе) тәрбиеленушілерді оқыту және тәрбиелеу, білім беру қызметін әдістемелік қолдау немесе ұйымдастыру бойынша педагогтің кәсіптік қызметін жүзеге асыратын адам.[[1]](#footnote-1)

Қазіргі заманғы әлемдік тенденциялар педагогтің әр баланың толыққанды дамуына жағдай жасауға бағдарланғандығын көрсетеді, осыған сәйкес баланы дамыту, тәрбиелеу және оқыту процестеріне жеке тәсілге бағытталған бағдарламаларға артықшылық беру көзделеді. Сондықтан да педагогикалық процесті ұйымдастыруға және педагогтің балалармен, ата-аналармен өзара әрекетіне ықпал ететін мектепке дейінгі ұйымдардағы психологтардың рөлі өте маңызды. Мектепке дейінгі ұйымдардағы психологтардың жұмысын олардың лауазымдық міндеттеріне сәйкес дұрыс ұйымдастырып, психологтардың тәрбиелеу-білім беру процесінің басқа қатысушыларымен сапалы өзара іс-қимылына қол жеткізу қажет.

Бүгінгі күні білім беру саласындағы уәкілетті органның атына жұмыс уақытының ұзақтығына, педагог-психологтың функционалдық міндеттеріне қатысты түрлі өтініштер келіп түседі. Заңнамалық және басқа да нормативтік құқықтық актілерге шолу жасау осы сұрақтарға нақты жауап беруге мүмкіндік береді. Осы негізде түсіндіру жұмыстарының қажеттілігіне байланысты, осы әдістемелік ұсынымдар әзірленді.

Әдістемелік ұсынымдар мектепке дейінгі ұйымдарда педагог-психологтың жұмысын тиісті деңгейде ұйымдастыруға арналған әдістемелік ұсынымдар мен қажетті нормативтік актілерге шолуды қамтиды.

Бұл әдістемелік ұсынымдарды мектепке дейінгі ұйымдардың меңгерушілері, әдіскерлері, педагог-психологтары қолдана алады, сонымен қатар осы сұраққа қызығушылық танытқан барлық оқырмандарға ұсынылады.

**2. Мектепке дейінгі ұйымның педагог-психологының қызметін ұйымдастыру**

Педагог-психологтың штаттық бірлігі Қазақстан Республикасы Білім және ғылым министрінің №145[[2]](#footnote-2) бұйрығына сәйкес Мектепке дейінгі және орта білім беру ұйымдарының педагогтері лауазымдарының тізбесіне енгізілген.

Мектепке дейінгі тәрбиелеу мен оқыту ұйымының педагог-психологі мектепке дейінгі жастағы балалардың психологиялық және әлеуметтік ортадағы жайлылығын қамтамасыз етуге және қалыпқа келтіруге бағытталған қызметті[[3]](#footnote-3) жүзеге асырады.

Баланың дамуы мен мінез-құлқындағы проблемаларды анықтайды.

Психологиялық, эмоционалдық-коммуникативтік және тұлғалық даму деңгейі мен ерекшеліктеріне психологиялық диагностика жүргізеді, психологиялық қорытынды жасайды.

Мектеп жасына дейінгі балалар тұлғасының дамуына кедергі келтіретін факторларды анықтайды, әртүрлі психологиялық (психологиялық профилактикалық, дамытушылық және консультациялық) көмек көрсетеді.

Қажет болған жағдайда ерекше білім беру қажеттіліктерін бағалауға қатысады және балаларға, оның ішінде ерекше білім беру қажеттіліктері бар балаларға арналған жеке дамытушы бағдарламаларды, сондай-ақ оны педагог-ассистент іске асыру үшін балалардағы проблемалық мінез-құлықты жеңу бойынша бағдарламаларды жасайды, оларды жеке, шағын топта және жалпы топтық дамытушы сабақтарда іске асырады.

Мектеп жасына дейінгі шығармашыл дарынды балаларға психологиялық қолдау көрсетеді, олардың дамуына, шығармашылық қабілеттерін ашуға ықпал етеді.

Ата-аналарға, тәрбиешілерге және педагогтерге консультациялық көмек көрсетеді.

Белгіленген нысан бойынша құжаттаманы жүргізеді, педагогикалық, әдістемелік кеңестердің жұмысына, ата-аналар жиналыстарын, сауықтыру, тәрбиелеу және білім беру ұйымының жұмыс жоспарында қарастырылған басқа да іс-шараларды өткізу бойынша жұмысқа қатысады.

Кәсіби құзыреттілігін арттырады, мектеп жасына дейінгі балалармен психологиялық жұмыстың заманауи әдістері мен технологияларын қолданады.

Балалардың өмірін, денсаулығын және құқықтарын қорғауды қамтамасыз етеді, еңбек қауіпсіздігі және еңбекті қорғау, өртке қарсы қорғау қағидаларын сақтайды.

  **Мектепке дейінгі ұйымның педагог-психологы:**

Қазақстан Республикасының Конституциясы, «Білім туралы», «Педагог мәртебесі туралы», «Сыбайлас жемқорлыққа қарсы іс-қимыл туралы» Қазақстан Республикасының Заңдарын және Қазақстан Республикасының білім беру мәселелері жөніндегі өзге де нормативтік құқықтық актілерін;

жас психология, әлеуметтік психология, медициналық психология, балалар нейропсихологиясы, патопсихология, психосоматиканы;

педагогикалық этиканың нормаларын;

арнайы мектепке дейінгі педагогика, психотерапия, психодиагностика, психологиялық кеңес беру және психопрофилактика негіздерін;

белсенді оқыту әдістерін, қарым-қатынастың әлеуметтік-психологиялық тренингін;

ата-аналарға арналған жеке және топтық кәсіби кеңес берудің заманауи әдістерін, баланың дамуындағы бұзылыстарды диагностикалау және түзетуді;

еңбек заңнамасының негіздерін, еңбек қауіпсіздігін және еңбекті қорғау, өртке қарсы қорғау қағидаларын, санитариялық қағидаларды **білуге тиіс**.

**Кәсіби құзыреттілікті айқындай отырып, біліктілікке қойылатын талаптар:**

1) *«педагог»:*

педагог-психологқа қойылатын жалпы талаптарға сәйкес, сондай-ақ:

заманауи психологиялық әдістерді қолданады;

мектеп жасына дейінгі балалармен диагностикалық, түзету жұмыстарын жүргізеді, эмоционалдық саулықты, балалардың тиімді дамуын қамтамасыз етеді;

білім алушылардың психологиялық-жас ерекшеліктерін ескере отырып, оқу-тәрбие процесін жоспарлайды және ұйымдастырады;

педагогикалық ұжым мен ата-аналарға психологиялық білім беруді жүзеге асырады.

*2) «педагог – модератор»:*

   «педагог» біліктілігіне қойылатын жалпы талаптарға сәйкес, сондай-ақ:

жеке психологиялық ерекшеліктерін ескере отырып, балалармен жұмыс жүргізеді;

балалармен, педагогтермен, ата-аналармен проблемалық (стандартты емес) жағдайларда жұмысты ұйымдастыра алады;

ересектердің балалармен қарым-қатынасын қамтамасыз етеді және реттейді;

әлеуметтік бейімделудің белсенді әдістерін қолданады;

ата-аналар мен педагогтерге консультациялық көмек көрсетеді.

*3) «педагог – сарапшы»:*

  «педагог-модератор» деңгейінің біліктілік талаптарына сәйкес келеді, сондай-ақ:

әртүрлі профильдер мен мақсаттардағы психологиялық диагностиканы жүргізеді, балалармен жеке жұмыс жүргізеді;

шығармашылық топты басқарады, психологиялық-педагогикалық қызметтің өзекті мәселелері бойынша конференцияларға, семинарларға қатысады;

мектеп жасына дейінгі балаларды психологиялық қолдау бойынша ұсыныстар әзірлейді;

тәлімгерлікті жүзеге асырады және білім беру ұйымы деңгейінде өзінің және әріптестерінің кәсіби даму басымдықтарын айқындайды, аудан/қала деңгейінде тәжірибесін таратады.

*4) «педагог-зерттеуші»:*

      «педагог-сарапшы» біліктілік деңгейіне сәйкес келеді, сондай-ақ:

психологиялық тексеру және диагностика деректерін ескере отырып, мектеп жасына дейінгі балалармен жұмыс жасау бойынша психологиялық-педагогикалық бағдарламаларды дербес әзірлейді, психологиялық қорытынды жасайды және түзету жұмыстарын жүргізеді;

әдістемелік құралдар, оқу-әдістемелік кешендер әзірлейді;

психологиялық-педагогикалық жұмысты ұйымдастырудың инновациялық тәжірибесін енгізеді;

мектепке дейінгі жастағы балаларды тәрбиелеу мен оқытуды ұйымдастыру бойынша педагогтерге көмек көрсетеді;

аудан, қала деңгейінде психологиялық-педагогикалық қоғамдастықта тәлімгерлікті жүзеге асырады және даму стратегиясын айқындайды, облыс/республикалық маңызы бар қалалар және астана деңгейінде тәжірибесін таратады.

*5) «педагог-шебер»:*

«педагог-зерттеуші» біліктілік деңгейіне сәйкес келеді, сондай-ақ:

облыстық оқу-әдістемелік кеңесте және республикалық оқу-әдістемелік кеңесте мақұлданған оқу-әдістемелік құралдарды шығарған, оқу-әдістемелік кешендердің авторы (тең авторы) немесе авторлық бағдарламасы бар;

тәлімгерлікті жүзеге асырады және облыс/республикалық маңызы бар қалалар және астана деңгейінде кәсіби қоғамдастық желісін дамытуды жоспарлайды, білім беру саласындағы уәкілетті орган бекіткен республикалық және халықаралық кәсіби конкурстардың қатысушысы болып табылады.

*Жұмыс беруші педагог-психологқа Қазақстан Республикасының еңбек заңнамасына[[4]](#footnote-4) сәйкес оның кәсіптік қызметін жүзеге асыруы үшін жағдай жасайды.*

      Педагогтердің жұмыс уақыты атқаратын лауазымына, сондай-ақ білім беру ұйымдарының типі мен түріне қарай: оқу (оқытушылық), тәрбие жұмысын, білім алушылармен жеке жұмысты, лауазымдық міндеттерімен және (немесе) оқу-тәрбие жұмысының жоспарларымен көзделген ғылыми, шығармашылық және зерттеу жұмысын қамтиды. Қазақстан Республикасының Еңбек Кодексіне сәйкес педагогтер үшін жұмыс уақытының қалыпты ұзақтығына байланысты жұмыс уақыты белгіленеді[[5]](#footnote-5).

Қалыпты жұмыс уақыты аптасына 40 сағаттан аспауы тиіс. Еңбек Кодексінде және Қазақстан Республикасының өзге де заңдарында көзделген жағдайларды қоспағанда, күнделікті жұмыстың ұзақтығы 8 сағаттан аспайды. Күнделікті жұмыстың ұзақтығы, күнделікті жұмыстың басталу және аяқталу уақыты, жұмыстағы үзілістер уақыты еңбек тәртібі қағидаларында, еңбек және ұжымдық шарттарда белгіленген қағидаларды сақтай отырып айқындалады.

**Мектепке дейінгі тәрбиелеу мен оқыту ұйымдары**  
**қызметкерлерінің үлгі штаттарында**[[6]](#footnote-6) екі кестеде лауазымдардың атаулары және штат бірліктерінің саны жеке келтіріледі, онда тиісінше 8 сағаттық жұмыс күні бойынша табельденетін лауазымдар (меңгеруші, педагог-психолог, әдіскер және т. б.) және балабақшадағы топ санына қарай мектепке дейінгі тәрбие және оқыту ұйымдары тәрбиешілері мен тәрбиешілерінің көмекшілерінің штат бірліктері берілген.

Педагог-психолог лауазымы 6 топқа дейінгі балабақшалар үшін 0,5 штат бірлігі шегінде, 6 және одан көп тобы бар мектепке дейінгі ұйымдарда 1 штат бірлігі белгіленеді.

Педагог-психолог баланың өзекті жағдайымен ғана жұмыс істемейді, бастапқы диагностиканы жүргізеді, ата-аналарға (балалаларға, педагогтерге, тәрбиешілерге) көмектеседі, проблемалардың себептерін анықтайды және шешімін табуға көмектеседі. Сондықтан, мектепке дейінгі ұйым психологының қызметі білім беру процесінің барлық қатысушыларының өзара толық әрекеті нәтижесінде ғана тиімді болады. Сонымен қатар, психологиялық қолдаудың этикалық нормаларының бірі - құпиялылық. Сондықтан да педагог-психолог педагогтермен, ата-аналармен жеке әңгімелесу кестесін, қажет болған жағдайда педагогтер мен ата-аналарға арналған бірлескен коучингтердің, тренингтер мен семинарлардың жұмыс жоспарын жасайды.

Өнер және мәдени шараларды ұйымдастырумен айналысатын кәсіби мекемелердің шығармашылықпен айналысатын қызметкерлері, бұқаралық ақпарат құралдарының қызметкерлері, спортшылар, жаттықтырушылар үшін Қазақстан Республикасының [еңбек заңнамасына](http://online.zakon.kz/Document/?doc_id=38910832)  жұмыс берушінің актілеріне, ұжымдық немесе еңбек шарттарына сәйкес күнделікті жұмыстың өзгеше ұзақтығы белгіленуі мүмкін.

Жұмыс қарқындылығы әртүрлі болатын жұмыстарда күнделікті жұмысты (жұмыс ауысымын) бөліктерге бөлуге жол беріледі. Күнделікті жұмысты (жұмыс ауысымын) бөліктерге бөлген кезде жұмыс уақытының жалпы ұзақтығы күнделікті жұмыстың (жұмыс ауысымының) белгіленген ұзақтығынан аспауы тиіс. Күнделікті жұмысты (жұмыс ауысымын) бөліктерге бөлумен байланысты үзілістер жұмыскерлердің тынығуы үшін беріледі және жұмыс уақытына жатпайды[[7]](#footnote-7).

Тәрбиешілер үшін ауысымдық жұмыс белгіленеді, себебі өндірістік процестің ұзақтығы күнделікті жұмыстың жол берілетін ұзақтығынан асады[[8]](#footnote-8).

Ауысымдық жұмыс кезіндегі жұмыс ауысымының ұзақтығы, бір жұмыс ауысымынан екіншісіне өту, ауысым кестелерімен белгіленеді. Мектепке дейінгі білім беру ұйымдарында, мектепалды топтарда/сыныптарда кәсіби қызметті жүзеге асыратын тәрбиешілердің айлық жалақысын есептеу үшін аптасына 24 сағат нормативтік оқу жүктемесі белгіленеді.

Интернаттық үлгідегі санаторийлік мектепке дейінгі тәрбие мен оқыту ұйымдарының тәрбиешілері мен тәрбиешілер көмекшілерінің штат бірліктері (туберкулез, аллергия ауруымен ауыратын, қант диабетімен ауыратын, әлжуаз және жиі ауыратын балалар үшін) демалыс және мереке күндеріндегі жұмысын есептегенде, балалар тәулік бойы болатын мектепке дейінгі ұйымдардың тәрбиешілері мен тәрбиешілер көмекшілерінің штат бірліктеріне сәйкес белгіленеді.

Жұмыс беруші қызметкердің нақты жұмыс істеген жұмыс уақытының есебін жүргізуге міндетті. Мемлекеттік білім беру ұйымдары педагогтерінің жалақысын есептеу қағидалары[[9]](#footnote-9) еңбек жөніндегі уәкілетті мемлекеттік органмен келісу арқылы білім беру саласындағы уәкілетті органмен бекітіледі.

Ерекше білім беру қажеттіліктерін бағалау және психологиялық-медициналық-педагогикалық консультациялардың ұсынымдары негізінде балаларды мектепке дейінгі білім беру деңгейінде психологиялық-педагогикалық сүйемелдеуді тәрбиешілер/педагогтар оқыту/сабақ процесінде, сондай-ақ арнайы педагогтар, педагог-психологтар, әлеуметтік педагогтар жеке, топтық және кіші топтық сабақтарды ұйымдастыру кезінде жүзеге асырады.

Білім беру ұйымдарында **психологиялық-педагогикалық қолдап отыру қағидалары**[[10]](#footnote-10) «Білім туралы» Қазақстан Республикасының Заңының 5-бабы 11-3) тармақшасына сәйкес білім беру ұйымдарында психологиялық-педагогикалық қолдап отыру тәртібін реттейді.

Жеке түзету жұмыстары үшін педагог-психологтың немесе әлеуметтік педагогтың көмегіне деген қажеттілік білім беру ұйымының психологиялық-педагогикалық қолдаудың керектігін бағалауымен анықталады. Егер педагог-психолог арнайы топта немесе арнайы мектепке дейінгі ұйымда түзету сабағын жүргізсе, мектепке дейінгі ұйымдағы психологиялық-педагогикалық сүйемелдеу педагогтерінің нормативтік оқу жүктемесі аптасына 24 сағатты құрайды.

Сондай-ақ, білім беру ұйымының ерекше білім беру қажеттіліктері бар балалармен жұмыс жасайтын, тиісті кәсіби-педагогикалық даярлығы бар педагог-психологтары, педагогтері осы Қағидаларға, «Педагог лауазымдары-ның үлгілік біліктілік сипаттамаларын бекіту туралы» Қазақстан Республикасы Білім және ғылым министрінің 2009 жылғы 13 шілдедегі №338 бұйрығына, білім беру ұйымының Жарғысына, ата-аналармен (заңды өкілдермен) келісім-шартына сәйкес баларды тәрбиелеу мен оқытуды және психологиялық-педагогикалық сүйемелдеуді кәсіби деңгейде жүзеге асырады.

Психологиялық-педагогикалық қолдап отырудың мазмұны келесі әлеуметтік-психологиялық және педагогикалық жағдайларды қамтиды:

1) жалпы білім беретін оқу бағдарламаларын бейімдеу түрінде оқу жоспарлары мен оқу бағдарламаларына өзгерістер енгізу немесе жеке оқу жоспарлары мен бағдарламаларын құрастыру;

2) мониторинг және диагностика нәтижесі негізінде баланың жеке даму картасын құрастыруға көмек көрсету;

3) вариативті, арнайы және баламалы оқыту әдістерін қолдану. Оқыту әдістерін қолдану формасы немесе әдісі баланың жеке ерекшеліктеріне бейімделеді. Баламалы оқыту әдістері мен технологиялары белгілі бір психикалық функциялардың (қабылдау, есте сақтау, зейін, праксис) бұзылуы бар балаларға қатысты қолданылады. Оқытудың балама әдістері мен технологиялары педагог-психологтар мен арнайы педагогтардың жеке дамыту жұмыстарында қолданылады;

4) оқу құралдарын таңдау, жеке оқу материалдарын дайындау;

5) кедергісіз орта құру және ерекше білім беру қажеттілігі бар балалардың білім беру ұйымына физикалық қолжетімділігін қамтамасыз ету үшін оқу орнын бейімдеу;

6) мүмкіндігі шектеулі балаларды арнаулы психологиялық-педагогикалық қолдау (психолог, арнайы педагог, педагог-ассистент) ПМПК қорытындысы мен ұсынысы негізінде жүзеге асырылады.

3. **Мектепке дейінгі ұйым педагог-психологының еңбек тәртібін реттеу бойынша ұсынымдар**

|  |  |
| --- | --- |
| **Жас тобы** | **Педагог-психологтың қызметі** |
| **Ерте жас тобы**  (1–2 жас) | * бейімделу процесін сүйемелдеу * баланың психоэмоционалдық жағдайын бақылау * топ тәрбиешісі және медбикемен бірігіп бақылау * психоэмоционалдық көңіл-күйін тұрақтандыру үшін балалармен бірге ойын ойнау * ата-аналарға консультациялық көмек көрсету * педагогтерге консультациялық көмек көрсету |
| **Ортаңғы топ**  (3 жас) | * баланың даму деңгейін жеке диагностикалау * ата-аналарға жеке кеңес беру * баланың жеке даму картасы негізінде жұмысты ұйымдастыру бойынша педагогтерге кеңес беру |
| **Ересек топ**  (4 жас) | * топтық диагностикалық жұмыс (бақылау негізінде) * қажеттілігі мен сұраныс бойынша жеке диагностика * ата-аналарға және педагогтерге жеке кеңес беру, әңгімелесу * баланың жеке даму картасы негізінде жұмысты ұйымдастыру бойынша педагогтерге кеңес беру * дефектологтармен бірге жеке диагностика жүргізу |
| **Мектепалды топ** (5 жас) | * топтық диагностикалық жұмыс (бақылау негізінде) * қажеттілігі мен сұраныс бойынша жеке диагностика * ата-аналарға және педагогтерге жеке кеңес беру, әңгімелесу * баланың жеке даму картасы негізінде жұмысты ұйымдастыру бойынша педагогтерге кеңес беру * дефектологтармен бірге жеке диагностика жүргізу * балалардың мектепте оқуға дайындығы мониторингінің қорытындыларын талдау және олардың психологиялық дайындығын қамтамасыз ету * қажеттілігіне қарай жеке педагогикалық-психологиялық сүйемелдеу жүргізу |

***Жалпы ұсынымдар:***

мектепке дейінгі ұйымның педагог-психологы өзінің күн бойындағы қызметін 8 сағаттық жұмыс күніне жоспарлайды;

жас топтарында үнемі бақылау жүргізеді;

диагностикалық жұмыстарды жүргізеді және олардың нәтижелері бойынша жұмыстарды жоспарлайды;

педагогтермен, МДҰ ұжымымен психологиялық релаксация бойынша жұмыс жүргізеді;

ата-аналармен кеңес беру жұмыстарын, жеке әңгімелер өткізеді;

ерекше білім беру қажеттілігі бар балалармен жұмыс кезінде педагог-психолог арнайы топта немесе арнайы мектепке дейінгі ұйымда жеке түзету сабақтарын өткізеді (ПМПК қорытындысы бойынша), бұл ретте оның жүктемесі аптасына 24 сағатты құрайды.

**Қорытынды**

*Мектепке дейінгі ұйымның педагог-психологі күні бойы келесідей міндеттерді шешеді:*

психо-эмоционалды сипаттағы бұзылуларды анықтау;

баланың дамуындағы бұзушылықтарды жеңу;

баланы дамытудың жеке бағдарламасын әзірлеу және іске асыру;

түзету-дамыту бағдарламасын әзірлеу және іске асыру (қажет болған

жағдайда);

балалардың мектепке дейінгі ұйымда болуына қолайлы және қауіпсіз

жағдай жасау;

мектепке дейінгі ұйымға бейімделу кезеңінде балаларды психологиялық

сүйемелдеу;

мектепалды топтардың/сыныптардың балаларын психологиялық

сүйемелдеу және даму динамикасын қадағалау;

балаларды тәрбиелеу, оқыту және әлеуметтендіру процесінде олардың

жеке басының дамуына ықпал ету;

педагогтер мен ата аналарға консультативтік көмек көрсету;

баланы тәрбиелеуге қатысатын ересектердің психологиялық-

педагогикалық мәдениеті мен құзыреттілігін арттыру міндеттерін шешеді.

Сонымен қатар, педагог-психологтардың маңызды біліктілігі педагогикалық процесті, балаларды бақылай алуы, диагностиканың, мониторингтің нақты көрсеткіштері негізінде жұмыстың қажетті әдістері мен құралдарын болжауы және айқындай алуы болып табылады.

**ӘДЕБИЕТТЕР ТІЗІМІ:**

1. «Педагог мәртебесі туралы» Қазақстан Республикасының 2019 жылғы 27 желтоқсандағы № 293-VI Заңы.

2. «Білім туралы» Қазақстан Республикасының 2007 жылғы 27 шілдедегі № 319-III Заңы.

3. «Кемтар балаларды әлеуметтік және медициналық-педагогикалық түзеу арқылы қолдау туралы» Қазақстан Республикасының 2002 жылғы 11 шілдедегі №343 Заңы.

4. Қазақстан Республикасының Еңбек Кодексі, 2015 жылғы 23 қарашадағы № 414-V ҚРЗ.

5. «Мемлекеттік білім беру ұйымдары қызметкерлерінің үлгі штаттарын бекіту туралы» Қазақстан Республикасы Үкіметінің 2008 жылғы 30 қаңтардағы № 77 қаулысы.

6. «Азаматтық қызметшілерге, мемлекеттік бюджет қаражаты есебінен ұсталатын ұйымдардың қызметкерлеріне, қазыналық кәсіпорындардың қызметкерлеріне еңбекақы төлеу жүйесі туралы» Қазақстан Республикасы Үкіметінің 2015 жылғы 31 желтоқсандағы № 1193 қаулысы.

7. «Мектепке дейінгі тәрбиелеу мен оқытуды дамыту моделін бекіту туралы» Қазақстан Республикасы Үкіметінің 2021 жылғы 15 наурыздағы № 137 қаулысы.

8. «Педагогтер лауазымдарының тізбесін бекіту туралы» Қазақстан Республикасы Білім және ғылым министрінің 2020 жылғы 15 сәуірдегі № 145 бұйрығы.

9. «Педагог лауазымдарының үлгілік біліктілік сипаттамаларын бекіту туралы» Қазақстан Республикасы Білім және ғылым министрінің 2009 жылғы 13 шілдедегі № 338 бұйрығы.

10.«Білім беру ұйымдарында психологиялық-педагогикалық қолдап отыру қағидаларын бекіту туралы» Қазақстан Республикасы Білім және ғылым министрінің 2022 жылғы 12 қаңтардағы № 6 бұйрығы.

11. «Педагогтің жұмыс уақыты мен демалыс уақыты режимінің ерекшеліктерін айқындау қағидаларын бекіту туралы» Қазақстан Республикасы Білім және ғылым министрінің 2020 жылғы 21 сәуірдегі № 153 бұйрығы.

12. «Мемлекеттік ұйым педагогтерінің жалақысын есептеу қағидаларын бекіту туралы»Қазақстан Республикасы Білім және ғылым министрінің 2020 жылғы 11 мамырдағы № 191 бұйрығы.

1. *«Педагог мәртебесі туралы» Қазақстан Республикасының 2019 жылғы 27 желтоқсандағы № 293-VI* *Заңы (2022 ж. 03.05. өзгерістермен және толықтырулармен).*  [↑](#footnote-ref-1)
2. 2 *«Педагогтер лауазымдарының тізбесін бекіту туралы» Қазақстан Республикасы Білім және ғылым министрінің 2020 жылғы 15 сәуірдегі № 145 бұйрығы.* [↑](#footnote-ref-2)
3. *«Педагог лауазымдарының үлгілік біліктілік сипаттамаларын бекіту туралы» Қазақстан Республикасы Білім және ғылым министрінің 2009 жылғы 13 шілдедегі № 338 бұйрығы.* [↑](#footnote-ref-3)
4. *Қазақстан Республикасының Еңбек Кодексі, 2015 жылғы 23 қарашадағы № 414-V ҚРЗ, 6, 68, 71-баптары.* [↑](#footnote-ref-4)
5. *«Педагогтің жұмыс уақыты мен демалыс уақыты режимінің ерекшеліктерін айқындау қағидаларын бекіту туралы» Қазақстан Республикасы Білім және ғылым министрінің 2020 жылғы 21 сәуірдегі № 153 бұйрығы.* [↑](#footnote-ref-5)
6. *«Мемлекеттік білім беру ұйымдары қызметкерлерінің үлгі штаттарын бекіту туралы» Қазақстан Республикасы Үкіметінің 2008 жылғы 30 қаңтардағы № 77 қаулысы.* [↑](#footnote-ref-6)
7. *Қазақстан Республикасының Еңбек Кодексі, 2015 жылғы 23 қарашадағы № 414-V ҚРЗ, 72-бап* [↑](#footnote-ref-7)
8. *Қазақстан Республикасының Еңбек Кодексі, 2015 жылғы 23 қарашадағы № 414-V ҚРЗ, 73-бап* [↑](#footnote-ref-8)
9. *«Мемлекеттік ұйымдар педагогтерінің жалақысын есептеу қағидаларын бекіту туралы» Қазақстан Республикасы Білім және ғылым министрінің 2020 жылғы 11 мамырдағы № 191 бұйрығы, 2021 ж. 10.12. № 588 бұйрығымен редакцияланған.*  [↑](#footnote-ref-9)
10. ***«****Білім беру ұйымдарында психологиялық-педагогикалық қолдап отыру қағидаларын бекіту туралы» Қазақстан Республикасы Білім және ғылым министрінің 2022 жылғы 12 қаңтардағы № 6 бұйрығы.* [↑](#footnote-ref-10)